****

 **ПЛАНА РАДА ЗА 2023.**

**СА ФИНАНСИЈСКИМ ПЛАНОМ**

**САДРЖАЈ**

1. **Основни подаци о Народном позоришту**
2. **Визија, мисија и план рада за 2023.**
3. **Планиране активност**
4. **Финансијски план**

**Oсновни подаци о Народном позоришту**

- Народно позориште Пирот

- ул. Бранка Радичевића бр. 1

- ПИБ : 100374118

- TEЛ: 010 / 321 – 587 и 322 – 677

електронска пошта – pozoristepi@gmail.com

 pozoristepi@mts.rs

 презентација на глобалној мрежи:

 www.narodnopozoristepirot.rs

 - Матични број : 7131011

 - Податци о запосленима :

укупно запослених -13 на неодређено; 7 на одређено време

 **ПЛАН РАДА НАРОДНОГ ПОЗОРИШТА ЗА 2023. год.**

 Народно позориште Пирот, институција културе са традицијом од 78. год. од изузетног је значаја за културни живот нашег града, своју културну мисију, усавршавање и неговање позоришне уметности , успешно обавља у граду, региону и шире. Трудиће се, да својом продукцијом представа и других активности задовољи најширу популацију позоришних гледалаца.

 Опште је познато да је позоришна уметност један од фактора очувања националног идентитета, а позоришта су чувари највиших вредности нашег језика и драмске баштине, језика националних заједница наше државе, као и највиших вредности светске нематеријалне културне баштине.

 При прављењу овог плана рада имали смо у виду више фактора који директно условљавају како сам репертоар тако и само постојање позоришта. Ту се пре свега мисли на материјалне, финансијске, просторне, кадровске и др.

 Ово ће бити план рада који ће имати за циљ да укратко приближи на јасан и разумљив начин рад позоришта у 2023. години

 **1) Премијерне представе**

 У 2023. год. планирамо да урадимо четири представе од тога једну дечју представу.

 Што се тиче дела која ће се изводити планирамо дела страних и домаћих аутора.

Динамика извођења зависиће од материјално - финансијских услова, спољних сарадника (редитеља, сценографа, костимографа, глумца и др.) а на препоруку саветника за уметничка питања и директора.

Писањем пројеката према министарству културе надамо се повећању буџета за рад на планираним представама за следећу годину.

Такође планирамо као и претходних година да по завршетку школе глуме у другој половини године (на јесен) као велико финале погледамо премијере у извођењу полазника.

**2) Међусобна сарадња са другим позориштима**

 По питању гостујућих представа на сцени Народног позоришта Пирот, намера нам је да задржимо динамику најмање по једне представе месечно. На тај начин обогаћујемо репертоар и пружамо могућност да наша публика види шта се ради на другим сценама широм Србије. Уједно настојаћемо да представе из наше продукције буду одигране на сценама позоришта Србије. То је уједно и један од задатака Заједнице професионалних позоришта Србије чији смо члан.

 У оквиру ове сарадње уврстићемо и представе реномираних позоришта из Београда, Ниша, Крушевца, Шапца, Новог Сада, Зајечара, Лесковца, Врања и др. које су се у нашој средини увек играле на карту више.

 **3) Међународна сарадња**

 У циљу стицања нових знања, укључивања у модерне трендове позоришне уметности и афирмације сопствених настојаћемо да досадашњу сардњу негујемо и продубљујемо и наставимо успостављање пријатељских и културних односа пре свега са позориштима из ближег окружења – Република Бугарска ( позоришта из Враца, Монтане, Плевена и пре свега Софије), у оквиру прекограничне сарадње, као и потенцијална сарадња са неким од театара из Републике Северне Македоније.

 Полазећи од чињенице да смо досад имали позитивна искуства, ове сарадње ће се одвијати не само учешћем на фестивалима и гостовањима већ и заједничким пројектима.

**4) Учешће на фестивалима и манифестацијама у граду**

 Као и сваке године активно ћемо учествовати у свим културним збивањима у нашој средини - Пиротско културно лето , свечане академије , организовање прославе Дана града као једна од водећих културних институција у граду.

 Такође узимамо учешће у обележавањима значајних јубилеја основних и средњих школа као и других институција у граду. Наше учешће ће бити у оној мери колико будемо ангажовани од стране Града Пирота а у складу са одобреним средствима јер у буџету немамо планирана средства за ове активности.

 Захваљујући досадашњим постигнутим резултатима како на тзв. „МАЛОМ“, тако и на Фестивалу „ЈОАКИМ ВУЈИЋ“ ,

 у нашој продукцији са највећим амбицијама настојаћемо да као и досад прођемо селекцију и учествујемо у такмичарском делу програма горе поменутих као и других Фестивала у земљи и иностранству.

 Учешће на фесивалима и манифестацијама ван Пирота на које будемо позвани у складу са програмском шемом истих и са расположивим материјално-финансијском могућностима такође је једна од планираних активности.

**5) Акција " Позориште на лицу места "**

 Како смо једино професионално позориште у нашем округу настављамо успешну сарадњу и гостовања нашег театра на сценама суседних општина - Бела паланка , Димитровград, Бабушница , Књажевац. А такође и у месним заједницама наше општине где постоји минимум услова нпр. села Темска , Крупац, Извор и тд.

 **6) Дечија и омладинска школа глуме**

 И ове године у нашем плану је да се настави са добром праксом организовања и вођења школа глуме, у другој половини године-на јесен. Она ће имати за циљ да што више анимира младе за ову врсту уметности. Саму школу воде кадрови из позоришта који су се већ доказали. Она пружа могућност учења основних елемената глуме, сценског покрета, правилног говора, певања и др.

 Финале школе глуме је премијерна представа полазника примерена њиховом узрасту.

 **7) Ревија малих позоришних форми**

 У 2023. години планирамо одржавање сада већ традицијоналне манифестације ( четрнаести пут ) - Ревије малих позоришних форми . Као и до сад одржала би се почетком новембра са пажљиво одабраним репертоаром - најгледанијих представа малих форми те године. До сада је наишла на изванредан пријем публике о чему сведоче препуне сале Дома војске за све представе. У складу са финансијким могућности планирамо да „Ревија малих форми“ прерасте у „Фестивал малих форми“.

 **8) Кратак историјат позоришта**

 Народно позориште је основано 1944. год. До сада је прошло кроз разне недаће које су биле условљене досадашњим друпштвено политичким и економским условима.

 Успело је да се одржи без обзира што је мењало свој пословни простор и број запослених.

 Одиграно је укупно 399. премијера на нашој сцени, учествовло на многим фестивалима у земљи и иностранству, осам пута било домаћин позоришних сусрета "Јоаким Вујић" Освајало је многе награде а највећи успех постигло је 1999. год. - победник фестивала " Јоаким Вујић " и добитник шест награда за представу " НЕПРИЈАТЕЉ НАРОДА " , Хенрика Ибзена. Као и 2013. када смо били апсолутни победници Фестивала „ Јоаким Вујић“ са представама „ МАЛИ ГЕЗА“ и „ ПОЛА-ПОЛА“

 На 52. Фестивалу „Јокаим Вујић“ одржаног у Грачаници наша представа „ЖИВОТИЊСКА ФИРМА“ је освојила две награде.

 На 9. Фестивалу представа за децу „МАЛИ ЈОАКИМ“ у Краљеву , представа „МАЛИ ПРИНЦ“ Народног позоришта Пирот је добила ГРАНД ПРИ за најбољу представу у целини, награде за режију, костимографију и две глумачке награде.

 А на 53. Фестивалу „Јоаким Вујић“ где смо ми били домаћини представа „РИБАРСКЕ СВАЂЕ“ освојила три награде.

 На јубиларном 10. Фестивалу дечјих представа „ Мали Јокаим“ у Крушевцу предства „ Алиса у земљи чуда“ нашег позоришта наставила је низ награђених предствава у нашој продукцији и добила награду за најбољи костим.

 На 11. Фестивалу дечијих представа „Мали Јоаким“ у Ужицу октобра 2018. наша представа „Плави зец слави рођендан“ је такође добила награду за најбољи костим.

 Велики успех је постигла и представа „Страх“ са којом смо учествовали на пет званичних домаћих и међународних фестивала.

 Тако је настављен континуитет у освајању награда на престижним Фестивалима који траје дуги низ година. И у 2023. години настојаћемо да наше представе како за одрасле тако и дечије прођу селекцију и појаве се на Фестивалима у земљи и шире.

 Наше позориште је стални и активни члан је Заједнице професионалних позоришта Србије.

 **9) Актуелни проблеми позоришта**

 Народно позориште Пирот у свом раду сусреће са више проблема од којих се неки провлаче годинама а неки се јављају у ходу.

 Издвојићемо неколико за које сматрамо да директно утичу на нормалан рад позоришта и зато их издвајамо као приоритете у наредном периоду.

 а) Недовољан број запослених

 Ансамбл пиротског позоришта је бројчано најмањи позоришни ансамбл у Србији , тако да је неопходан пријем барем још два млада глумца како би успели да изнесемо репертоар који смо зацртали. Напомињемо да у свим секторима недостаје људство па и у техничком сектору где је неопходан пријем два технички образована лица која би била у стању да прате савремену позоришну и сценску технику.

 Због Уредбе о забрани запошљавања у јавном сектору наше позориште је дошло у врло тешкој ситуацији јер је у међувремену осморо радника отишло у редовну пензију а на њихова места нисмо могли да примимо друге раднике.

 Потом је од стране оснивача ступила на снагу Одлука о максималном броју запошљених па је наша установа остала са шеснаесторо запошљених што је испод сваког минимума за нормално функционисање.

 Напомињемо да су ово радна места углавном са по једним извршиоцем без којих је немогућ процес рада.

 Предлажемо да се одобравањем упошљавања вратимо бар на стање пре ступања Уредбе о забрани запошљавања.

 б) Просторни услови

 Као један од приоритета је и просторни проблем, сматрамо да уз мало више напора како позоришта тако и локалне самоуправе овај проблем није нерешив.

 Велики проблем представља неадекватан простор – фундус за складиштење костима , сценографије, реквизите и осталог.

 Подсећамо да би требало да нам се врате старе и неправедно одузете просторије.

 Једно од решења овог великог проблема Народног позоришта видимо и у адекватној расподели простора ( сала ) бившег Дома војске који је прешо у власништво Града Пирота.

 Истичемо да поред свих редовних активности посебну пажњу ћемо обратити савременијем приступу маркетингу и наступу нашег менаџмента за шта нам је потребан млад и стручни кадар. Циљ овога је да се задржи постојећа публика, доведе нова уз постизање одговарајућег уметничког нивоа .

 Ово ће бити углавном наше главне активности у наредном периоду, за које ћемо се трудити да их квалитетније и одговорно извршимо.

 Народно позориште Пирот

 в.д. Д и р е к т о р а

 Градимир Филиповић